ཐ་མ་ཁོས་ང་ལ་ཆོག་མཆན་སྤྲོད་ཁ་དེར།ལག་དེབ་སྒང་གི་ངའི་འདྲ་པར་དང་ངའི་གདོང་པ་མི་འདྲ་བ་ལྟ་བུ་ཞིག་ཏུ་མཐོང་སྟེ།ངའི་ཕ་མིང་དང་སྡོད་གནས་ཁ་བྱང་སོགས་རྒྱུགས་ལེན་བྱས་ཤིང་།ངས་དེ་ཚོ་འཁོན་འཁོན་ཐོགས་ཐོགས་མེད་པར་བཤད་རྗེས་ད་དུང་ཡིད་མ་ཚིམ་པར་བསྡད་འདུགངས་ད་ག་རེ་འགྲིག་གི་མི་འདུག་ཅེས་དྲིས་པས།ད་ལྟ་ཁྱེད་ལ་སྨ་ར་འདུགལག་དེབ་སྒང་གི་འདྲ་པར་ནང་སྨ་ར་གསལ་མི་འདུག་ཟེར།ངས་ཉོབ་སྣང་དང་བཅས་ཏེ།ཁྱེད་རང་གིས་སྨ་ར་བཞར་བྱེད་ཅིག་འཁྱེར་ཤོག་དང་།ངས་ད་ལྟ་རང་སྨ་ར་མེད་པ་བཟོས་ཆོག་ཅེས་བཤད།དེ་གོ་དུས་ཁོའི་ལས་རོགས་དེ་ཡང་དབང་མེད་དུ་གད་མོ་ཤོར་ཞིང་།ཁྱེད་རང་ཚོ་བོད་པ་ཚོ་ཚང་མ་གདོང་པ་འདྲ་པོ་འདྲ་པོ་འདུག་ཟེར།དེ་ལ་ངས་ཅི་ཡང་བཤད་མེད།དོན་དངོས་སུ་ང་རང་རྒྱ་གར་དུ་ཐོག་མར་སླེབས་དུས།ངས་ཀྱང་རྒྱ་གར་བ་ཚང་མ་གདོང་འདྲ་པོ་འདྲ་པོ་ཞིག་ཏུ་མཐོང་གི་ཡོད།